Ma mə ngádzó hḿ nâ: Ô ! Mǎyi wa tə́lē á ńsāmbá bɔ́n bámā. Mayi wa və́ mvud sí, e ngab elíg yādaŋ m̀bəŋ á məyɔŋ mə́sə. Mə dzô nâ: Myǎyi ma lóe nâ: Tará, myǎyǐ kig bǎd kân ai ma. 20Á kə̄ kwī, anə́ ḿból miníngá ā kuan ai mvóé dzīē, éyə mǐ ngákuan ai ma nálā, mínā ndá bod Ísraɛ̂l, Ǹtondôbə énye a kɔ́bɔ. 21Á bān mə̄zěn bə́sə, kíŋ é ngákwí á yób: miǹyón ai miǹtad mí bɔ́n bə́ Ísraɛ̂l, amú bə́ ngákódo á zēn dzābán, bə́ vóán Ńtondôbə, Zambá wābán. 22Ǎ mīńkángā mí bɔ́n, dúgán ai mvús, mayi mína syé álɛ̌d míńkángā míńnə́m myáán. “Bíā bá, byāzu ábə wa, amú ó nə̄ Ńtondôbə Zambá wāān.